ai4bharat/Pralekha huggingface dataset:
প্রতিরক্ষামন্ত্রক
২০১৮-১৯ অর্থ বছরের জন্য অন্তিম লভ্যাংশ হিসেবে ভারত ইলেক্ট্রিনিক্স লিমিটেড সরকারকে ২৩১ কোটি ৬৯ লক্ষ টাকা দিল
নয়াদিল্লি, ২৪ অক্টোবর, ২০১৯
প্রতিরক্ষা ক্ষেত্রে রাষ্ট্রায়ত্ত সংস্থা ভারত ইলেক্ট্রনিক্স লিমিটেড  ২০১৮-১৯ অর্থ বছরের অন্তিম ১৭০ শতাংশ লভ্যাংশ অর্থাৎ, ২৩১ কোটি ৬৯ লক্ষ টাকা দিল সরকারকে। প্রতিরক্ষা মন্ত্রী শ্রী রাজনাথ সিং আজ দিল্লিতে লভ্যাংশের চেকটি গ্রহণ করলেন বেল-এর চেয়ারম্যান তথা ম্যানেজিং ডিরেক্টর শ্রী এম ভি গৌতমার কাছ থেকে। রাষ্ট্রপতির অধিকৃত শেয়ারগুলির জন্যই এই অর্থ দেয়।
এই নিয়ে বেল ২০১৮-১৯ অর্থ বছরে মোট ৩৪০ শতাংশ লভ্যাংশ দিল।
প্রতি ইক্যুইটি শেয়ারে ১ টাকা মূল হিসেবে অন্তর্বর্তী লভ্যাংশের ১৭০ শতাংশ ২০১৯-এর ফেব্রুয়ারি-মার্চে দেওয়া হয় সরকারকে।
বেল একটি নবরত্ন রাষ্ট্রায়ত্ত সংস্থা এবং ভারতের শীর্ষ স্থানে থাকা প্রতিরক্ষা ইলেক্ট্রনিক্স কোম্পানি। রাডার, মিসাইল ব্যবস্থা, সামরিক যোগাযোগ ইত্যাদি প্রায় ৩৫০টিরও বেশি প্রতিরক্ষা সংক্রান্ত পণ্য সরবরাহ করে এই সংস্থা। এছাড়াও, অসামরিক বিভিন্ন পণ্য যেমন ইভিএম, ভিভিপ্যাট এবং সৌরবিদ্যুৎ সংক্রান্ত যন্ত্রপাতিও তৈরি করে এই সংস্থা।
যদিও প্রতিরক্ষা ক্ষেত্রের পণ্য উৎপাদনের জন্যই বেল-এর নাম, তবুও বিভিন্ন কাজের মাধ্যমে সাধারণ মানুষের জীবনেও এই সংস্থা ছাপ ফেলেছে। যেমন এই সংস্থা তৈরি করে সৌরবিদ্যুৎচালিত ট্র্যাফিক সিগন্যাল এবং ইভিএম। বেল-এর প্রধান ক্রেতারা হল সেনাবাহিনী, নৈ-বাহিনী, বিমানবাহিনী, আধা-সামরিক বাহিনী, উপকূল রক্ষী, পুলিশ, টেলিকম দপ্তর এবং ভারতের নির্বাচন কমিশন।
বেল-এর নয়টি কারখানায় ত্রিস্তরীয় গবেষণা ব্যবস্থা আছে। যেমন ডেভেলপমেন্টাল ইঞ্জিনিয়ারিং ডিভিশন, প্রোডাক্ট ডেভেলপমেন্ট অ্যান্ড ইনোভেশন সেন্টার এবং আছে একটি কেন্দ্রীয় বিভাগ যেটি সমস্ত কারখানাগুলিতেই উন্নয়নের জন্য প্রয়োজনীয় প্রযুক্তি সরবরাহ করে। বেঙ্গালুরু এবং গাজিয়াবাদে কেন্দ্রীয় গবেষণাগার আছে নতুন গবেষণার জন্য।
২০১৮-১৯-এ বেল-এর লেনদেনের পরিমাণ দাঁড়িয়েছে ১১,৭৮৯ কোটি টাকা যা গতবারের থেকে ১৭ শতাংশ বেশি। কর-পূর্ব মুনাফার পরিমাণ ২,৭০৩ কোটি টাকা। কর-পরবর্তী মুনাফার পরিমাণ ১,৯২৭ কোটি টাকা। এই সংস্থা আনুমানিক ১৫৩ কোটি টাকার রপ্তানি বাণিজ্য সম্পন্ন করেছে।
CG/AP/DM
(Visitor Counter : 30
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা চতুর্দশ অর্থ কমিশন থেকে পরবর্তী অর্থ কমিশনের সময়সীমা  পর্যন্ত বায়ু মণ্ডল ও জলবায়ু পর্যবেক্ষণ ব্যবস্থা এবং পরিষেবা কর্মসূচি চালিয়ে যাওয়ার প্রস্তাব অনুমোদন করেছে
নয়াদিল্লি, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ৮টি উপ-প্রকল্প সহ বায়ুমণ্ডল ও জলবায়ু পর্যবেক্ষণ ব্যবস্থা এবং পরিষেবা কর্মসূচিটি চতুর্দশ অর্থ কমিশন থেকে পরবর্তী অর্থ কমিশনের সময়সীমা  পর্যন্ত চালিয়ে যাওয়ার প্রস্তাব অনুমোদিত হয়েছে। কর্মসূচি খাতে খরচ ধরা হয়েছে ২ হাজার ১৩৫ কোটি টাকা। ভারতীয় আবহাওয়া বিভাগ, ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং, ইন্ডিয়ান ইন্সটিটিউট অফ ট্রপিকাল মেটিওরলজি এবং ইন্ডিয়ান ন্যাশনাল সেন্টার ফর ওশন ইনফরমেশন সার্ভিসেস প্রতিষ্ঠানের মাধ্যমে ভূ-বিজ্ঞান মন্ত্রক এই কর্মসূচিটি রূপায়ণ করছে।
বায়ুমণ্ডল ও জলবায়ু পর্যবেক্ষণ ব্যবস্থা ও পরিষেবা কর্মসূচিটি ভূ-বিজ্ঞান মন্ত্রকের বায়ুমণ্ডলীয় বিজ্ঞান কর্মসূচির সঙ্গে সম্পর্কযুক্ত এবং আবহাওয়া ও জলবায়ু পরিষেবার বিভিন্ন বিষয়ের সমাধানসূত্র দিয়ে থাকে। এই কর্মসূচির ৮টি উপ-প্রকল্প রূপায়ণের দায়িত্বে রয়েছে উপরোক্ত প্রতিষ্ঠানগুলি।
আবহাওয়া ও জলবায়ু সম্পর্কিত বিভিন্ন বিষয়কে একত্রিত করে উপরোক্ত প্রতিষ্ঠানগুলির মাধ্যমে বায়ুমণ্ডল ও জলবায়ু পর্যবেক্ষণ ব্যবস্থা ও পরিষেবা কর্মসূচিটি রূপায়িত হবে। উপরোক্ত প্রতিটি প্রতিষ্ঠানের কর্মসূচি রূপায়ণে স্বতন্ত্র দায়িত্ব রয়েছে।
এই কর্মসূচি রূপায়ণের ফলে আবহাওয়া, জলবায়ু ও মহাসাগর সম্পর্কিত পূর্বাভাষ ব্যবস্থায় অগ্রগতি ঘটবে এবং আরও ভালো পরিষেবা পাওয়া যাবে। এমনকি, এ ধরনের পূর্বাভাষের ফলে সর্বজনীন আবহাওয়া পরিষেবা, কৃষি-আবহাওয়া পরিষেবা, বিমান পরিবহণ পরিষেবা, পরিবেশ নজরদারি পরিষেবা, জলবিদ্যুৎ-আবহাওয়া পরিষেবা, পর্যটন, বিদ্যুৎ উৎপাদন, ক্রীড়া ও দুঃসাহসিক ক্রীড়া ক্ষেত্র উপকৃত হবে। উল্লেখ করা যেতে পারে, আবহাওয়ার তথ্য প্রণয়ন থেকে তথ্য প্রচারের কাজে প্রতিটি পর্যায়ে সুদক্ষ মানবসম্পদের প্রয়োজন। তাই, এই কর্মসূচি রূপায়ণের সঙ্গে সঙ্গে কর্মসংস্থানের সুযোগও বাড়বে।
উল্লেখ করা যেতে পারে, ভূ-বিজ্ঞান মন্ত্রক আবহাওয়া, জলবায়ু ও মহাকাশ সম্পর্কিত বিভিন্ন বিষয়ে তত্ত্বাবধান করে থাকে। একই সঙ্গে, আরও ভালো আবহাওয়ার পূর্বাভাষ দিতে প্রয়োজনীয় গবেষণা ও উন্নয়নমূলক কাজকর্ম পরিচালনা করে। সারা বিশ্ব জুড়ে জলবায়ু পরিবর্তনজনিত প্রতিকূল আবহাওয়ার ঘটনা এবং এ ধরনের আবহাওয়াজনিত ঝুঁকির প্রবণতা বৃদ্ধি পাওয়ায় ভূ-বিজ্ঞান মন্ত্রক একাধিক কর্মসূচি গ্রহণ করেছে। এই কর্মসূচিগুলি ভারতীয় আবহাওয়া বিভাগ, ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং, ইন্ডিয়ান ইন্সটিটিউট অফ ট্রপিকাল মেটিওরলজি এবং ইন্ডিয়ান ন্যাশনাল সেন্টার ফর ওশন ইনফরমেশন সার্ভিসেস প্রতিষ্ঠানের মাধ্যমে রূপায়িত হয়। তাই, আবহাওয়া ও জলবায়ু পরিবর্তন সংক্রান্ত একাধিক কর্মসূচিকে বায়ুমণ্ডল ও জলবায়ু পর্যবেক্ষণ ব্যবস্থা এবং পরিষেবার আওতায় নিয়ে আসা হয়েছে।
CG/BD/SB
(
প্রধানমন্ত্রীরদপ্তর
ইকোসক চেম্বার-এ সমসাময়িক বিশ্বে মহাত্মা গান্ধীর প্রাসঙ্গিকতা নিয়ে আলোচনা
নয়াদিল্লি, ২৫ সেপ্টেম্বর, ২০১৯
বিশ্বশান্তি ও অহিংসার এক উজ্জ্বল ও বিরলতম ব্যক্তিত্ব মহাত্মা গান্ধীর জন্মের সার্ধশতবার্ষিকী উদযাপন উপলক্ষে প্রধানমন্ত্রী শ্রী নরেন্দ্র মোদী রাষ্ট্রসঙ্ঘের সদর দপ্তরের ইকোসক চেম্বারে রাষ্ট্রসঙ্ঘের ৭৪তম সাধারণ অধিবেশনের ফাঁকে এই উচ্চস্তরীয় বৈঠকের আয়োজন করেন।
এই বৈঠকে রাষ্ট্রসঙ্ঘের মহাসচিব মিঃ অ্যান্তোনিও গুতেরেস, কোরিয়া প্রজাতন্ত্রের রাষ্ট্রপতি মিঃ মুন জে-ইন, সিঙ্গাপুরের প্রধানমন্ত্রী মিঃ লি হিয়েন লুং, বাংলাদেশের প্রধানমন্ত্রী শ্রীমতী শেখ হাসিনা, জামাইকার প্রধানমন্ত্রী মিঃ অ্যান্ড্রু হোলনেস, নিউজিল্যান্ডের প্রধানমন্ত্রী মিস জেসিন্ডা আর্ডেন উপস্থিত ছিলেন।
এছাড়াও বৈঠকে ভুটানের প্রধানমন্ত্রী মিঃ লোটে শেরিং, কোরিয়া প্রজাতন্ত্রের ফার্স্ট লেডি মিসেস কিম জুং-সুক সহ রাষ্ট্রসঙ্ঘের উচ্চপদস্থ আধিকারিক ও সদস্য রাষ্ট্রগুলির কূটনীতিকরা উপস্থিত ছিলেন।
ভারতের বিদেশ মন্ত্রী ডঃ এস জয়শঙ্কর স্বাগত ভাষণ দেন। বৈঠকে অংশগ্রহণকারী বিশিষ্ট ব্যক্তিরা যৌথভাবে রাষ্ট্রসঙ্ঘের সদর দপ্তরে গান্ধী সৌর পার্ক , ওল্ড ওয়েস্টবারিতে স্টেট ইউনিভার্সিটি অফ নিউ ইয়র্ক কলেজে গান্ধী শান্তি উদ্যানের উদ্বোধন করেন। এছাড়া, গান্ধীজির জন্মের ১৫০তম বার্ষিকী উপলক্ষে রাষ্ট্রসঙ্ঘের ডাক বিভাগের পক্ষ থেকে একটি স্মারক ডাকটিকিটেরও আনুষ্ঠানিক প্রকাশ করেন।
এই উপলক্ষে প্রধানমন্ত্রী বিংশ শতাব্দীতে মানুষের স্বাধীনতার স্বার্থে মহাত্মা গান্ধীর অসামান্য অবদানের কথা উল্লেখ করেন। সকলের কল্যাণ, বঞ্চিতদের ক্ষমতায়নের পাশাপাশি পরিবেশের বিলুপ্তি প্রতিরোধের ওপর গুরুত্ব দিয়ে প্রধানমন্ত্রী মহাত্মা গান্ধীর সকলের ইচ্ছার প্রতি আস্থা, অভিন্ন নিয়তি, নৈতিকতা, গণ-আন্দোলন এবং ব্যক্তিগত দায়বদ্ধতার বর্তমান প্রাসঙ্গিকতা তুলে ধরেন।
প্রধানমন্ত্রী বলেন, দ্বন্দ্ব, সন্ত্রাসবাদ, আর্থিক বৈষম্য, আর্থ-সামাজিক বঞ্চনা ও জলবায়ু পরিবর্তনের মতো ভয়াবহ বিপদগুলি সাধারণ মানুষ, রাষ্ট্র ও সমাজ জীবনের ওপর বিরূপ প্রভাব ফেলছে। এই প্রেক্ষিতে এ ধরনের সমস্যাগুলির মোকাবিলায় যোগ্য নেতৃত্বদানের প্রয়োজন রয়েছে। গান্ধীজির মূল্যবোধ নেতৃত্বদানের ক্ষেত্রে বড় নৈতিকতার ভূমিকা পালন করতে পারে।
রাষ্ট্রসঙ্ঘের মহাসচিব মিঃ গুতেরেস বলেন, গান্ধীজি আমাদের যুক্তিসম্মত বিচার ও নীতি রূপায়ণে এক অলৌকিক ক্ষমতা দিয়েছিলেন। গান্ধীজির এই মূল্যবোধকে কাজে লাগিয়ে দরিদ্রতর মানুষের জীবন, মর্যাদা ও ভাগ্যে পরিবর্তন আনা যেতে পারে। শিক্ষা, লিঙ্গ সমতা, স্বচ্ছতা, মহিলাদের ক্ষমতায়ন, ক্ষুধা হ্রাস এবং উন্নয়নের জন্য অংশীদারিত্ব গড়ে তোলার আদর্শের ওপর ভিত্তি করেই গান্ধীজির জীবন ও কর্ম পরিচালিত হয়েছিল। আজ আমরা যে সুস্থায়ী উন্নয়নের উদ্দেশ্য অর্জনের লক্ষ্যমাত্রা ধার্য করেছি, তা গান্ধীজি অনেক আগেই উপলব্ধি করেছিলেন। প্রকৃত অর্থে সুস্থায়ী উন্নয়নের উদ্দেশ্যগুলি অর্জনের মধ্যে গান্ধীজির দর্শনতত্ত্ব লুকিয়ে রয়েছে।
বৈঠকে অংশগ্রহণকারী নেতৃবৃন্দ এই উপলক্ষে গান্ধীজির আদর্শের প্রতি শ্রদ্ধা জানিয়ে বলেন, গান্ধীজির পরম্পরা বহু প্রজন্ম ধরে অক্ষুণ্ণ থাকবে। তাঁরা বলেন, গান্ধীজি জাতি, ধর্ম ও রাষ্ট্রের ভেদাভেদ ভেঙে দিয়ে একবিংশ শতাব্দীর ভবিষ্যৎ বক্তা হয়ে উঠেছিলেন। তিনি ছিলেন এক বহুমুখী ক্ষমতাসম্পন্ন ব্যক্তিত্ব। তিনি একাধারে ছিলেন যতটা জাতীয়তাবাদী, ততটাই আন্তর্জাতিকতাবাদী। সমাজ সংস্কার ও পরিবর্তনে তাঁর সক্রিয় ভূমিকা তাঁকে জাতীয়তাবাদের বেড়া ভেঙে আন্তর্জাতিক মঞ্চে প্রতিষ্ঠিত করেছিল। সারা বিশ্ব মহাত্মাকে কেবল তাঁর অহিংসা ও মানবতাবাদের জন্যই নয়, তাঁর করুণা ও সহমর্মিতার জন্যও মনে রেখেছে।
CG/BD/DM
(Visitor Counter : 125
প্রধানমন্ত্রীরদপ্তর
সরকারের গৃহীত বিভিন্ন উন্নয়নমূলক প্রকল্প সংক্রান্ত ওয়েবসাইটের একটি লিঙ্ক প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ৩০ মে, ২০২৩
প্রধানমন্ত্রী শ্রী নরেন্দ্র মোদী গত নয় বছর ধরে তাঁর সরকারের গৃহীত বিভিন্ন উন্নয়নমূলক প্রকল্প সংক্রান্ত ওয়েবসাইটের একটি লিঙ্ক প্রধানমন্ত্রী সকলের সঙ্গে ভাগ করে নিয়েছেন। শ্রী মোদী সকলকে এই ওয়েবসাইটটি দেখার আমন্ত্রণ জানিয়েছেন। এখানে বিভিন্ন সরকারি প্রকল্প থেকে মানুষ কতটা উপকৃত হয়েছেন, সে সংক্রান্ত তথ্য রয়েছে।
এক ট্যুইট বার্তায় প্রধানমন্ত্রী বলেছেন, “দেশের উন্নয়নের জন্য সমর্পিত ৯টি বছর।
আমি সকলকে nm-4.com/9yrsofseva – এই ওয়েবসাইটটি দেখার আমন্ত্রণ জানাই। এখানে আপনারা আমাদের উন্নয়ন যাত্রা সম্পর্কে ধারণা পাবেন। বিভিন্ন সরকারি প্রকল্প থেকে মানুষ কিভাবে উপকৃত হয়েছেন, সে সংক্রান্ত তথ্যও এই ওয়েবসাইটে পাওয়া যাবে। #9YearsOfSeva”
CG/CB/SB
(
প্রধানমন্ত্রীরদপ্তর
জর্ডন প্রতিষ্ঠার শতবার্ষিকী উপলক্ষে রাজা দ্বিতীয় আবদুল্লা এবং জর্ডন হাশেমিতের জনসাধারণকে প্রধানমন্ত্রীর অভিনন্দন
নয়াদিল্লি, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী এক ভিডিও বার্তায় জর্ডন প্রতিষ্ঠার শতবার্ষিকী উপলক্ষে রাজা দ্বিতীয় আবদুল্লা এবং জর্ডন হাশমিতের জনসাধারণকে অভিনন্দন জানিয়েছেন।
তাঁর ভিডিও বার্তায় প্রধানমন্ত্রী জর্ডনের রাজা দ্বিতীয় আবদুল্লা এবং জর্ডনের জনসাধারণকে আন্তরিক শুভেচ্ছা ও ঊষ্ণ অভ্যর্থনা জানিয়েছেন। প্রধানমন্ত্রী জর্ডনের রাজার দূরদর্শী নেতৃত্বের প্রশংসা করে বলেছেন, তাঁর শাসনকালে জর্ডন স্থিতিশীল ও সমন্বিত উন্নয়ন এবং অর্থনৈতিক ও সামাজিক, সাংস্কৃতিক ক্ষেত্রে নজরকাড়া সাফল্য অর্জন করেছে। রাজা দ্বিতীয় আবদুল্লার পশ্চিম এশিয়ায় শান্তি প্রতিষ্ঠা করার ক্ষেত্রে গুরুত্বপূর্ণ ভূমিকা গ্রহণের প্রসঙ্গ উল্লেখ করে প্রধানমন্ত্রী বলেছেন, আজ জর্ডন মধ্যপন্থার শক্তিশালী কন্ঠ ও আন্তর্জাতিক প্রতীক হয়ে উঠেছে।
ভারত ও জর্ডনের মধ্যে নিবিড় সম্পর্কের প্রসঙ্গ উল্লেখ করে ২০১৮ সালে রাজা দ্বিতীয় আবদুল্লার ঐতিহাসিক ভারত সফরের কথা প্রধানমন্ত্রী পুনরায় স্মরণ করেন। সেই সময় রাজা দ্বিতীয় আবদুল্লা সহিষ্ণুতা, একতা ও মানবজাতির প্রতি সম্মান জানাতে ২০০৪ সালের আম্মান বার্তার কথা উল্লেখ করেছিলেন।
প্রধানমন্ত্রী ভারত ও জর্ডনের একযোগে মধ্যপন্থা ও শান্তিপূর্ণ সহাবস্থান নীতির মাধ্যমে শান্তি ও সমৃদ্ধি অর্জনের লক্ষ্যে এগিয়ে চলার কথা উল্লেখ করেছেন। তিনি জোর দিয়ে বলেছেন, মানবজাতির উজ্জ্বল ভবিষ্যতের জন্য উভয় পক্ষ একযোগে কাজ করবে।
CG/CB/SB
(
শ্রমওকর্মসংস্থানমন্ত্রক
শ্রম ব্যুরোর পক্ষ থেকে পাঁচটির মধ্যে দুটি সমীক্ষার কাজের সূচনা করা হয়েছে
নতুন দিল্লি, ০১ এপ্রিল, ২০২১
শ্রম ব্যুরোর পক্ষ থেকে সারা ভারতজুড়ে পাঁচটি সমীক্ষার কাজ চালানোর উদ্যোগ নেওয়া হয়েছে। এর মধ্যে রয়েছে, পরিযায়ী শ্রমিকদের ওপর সমীক্ষা এবং গার্হস্থ্য বিষয়ক শ্রমিকদের ওপর সমীক্ষা ছাড়াও পরিবহন ক্ষেত্রে কর্মসংস্থান, পেশাগত কর্মসংস্থান ও পাক্ষিক ক্ষেত্রে কর্মসংস্থান গত সমীক্ষা। অধ্যাপক এস পি মুখার্জির নেতৃত্বে একটি বিশেষজ্ঞ কমিটি এই সমীক্ষার কাজ পর্যালোচনা করছে। দুটি সমীক্ষার কাজের ইতিমধ্যেই সূচনা হয়েছে।
এই সমীক্ষা গুলিতে শ্রম ও কর্মসংস্থানের বিভিন্ন দিক নিয়ে আলোকপাত করা হবে এবং তথ্য প্রমাণ তুলে ধরা হবে।
CG/ SB
(Visitor Counter : 184
যুবওক্রীড়াবিষয়কমন্ত্রক
কমনওয়েলথ ক্রীড়া প্রতিযোগিতায় ভারতের তৃতীয় সোনা এনে দিলেন অচিন্ত্য শিউলি
নয়াদিল্লি, ১ আগস্ট ২০২২
২০২২-এর কমনওয়েলথ ক্রীড়া প্রতিযোগিতায় ভারোত্তলনে পুরুষদের ৭৩ কেজি ফাইনালে শ্রী অচিন্ত্য শিউলি স্বর্ণ পদক জয় করেছেন। অচিন্ত্য মোট ৩১৩ কেজি ওজন তুলে সোনা জয় করেছেন। এর মধ্যে স্ন্যাচ-এ ১৪৩ কেজি এবং ক্লিন ও জার্ক-এ ১৭০ কেজি ওজন তুলেছেন। কমনওয়েলথ গেমস-এ এটি ভারতের তৃতীয় স্বর্ণ পদক জয়। রাষ্ট্রপতি শ্রীমতী দ্রৌপদী মুর্মু, প্রধানমন্ত্রী শ্রী নরেন্দ্র মোদী, কেন্দ্রীয় ক্রীড়ামন্ত্রী শ্রী অনুরাগ ঠাকুর সহ দেশের নানা প্রান্তের মানুষ অচিন্ত্যকে তাঁর সাফল্যের জন্য অভিনন্দন জানিয়েছেন।
রাষ্ট্রপতি এক ট্যুইট বার্তায় বলেছেন, “অচিন্ত্য শিউলি স্বর্ণ পদক জয় করে ভারতকে গর্বিত করেছেন। তাঁর জন্য কমনওয়েলথ ক্রীড়া প্রতিযোগিতায় ত্রিবর্ণ রঞ্জিত পতাকা আবারও উত্তোলিত হল। প্রথমবারের ব্যর্থতাকে আপনি তৎক্ষণাৎ কাটিয়ে উঠে সাফল্যের শীর্ষে পৌঁছেছেন। চ্যাম্পিয়ন হয়ে আপনি রেকর্ড গড়লেন। আপনাকে অনেক অভিনন্দন।”
এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতায় প্রতিভাবান অচিন্ত্য শিউলির স্বর্ণ পদক জয়ের খবরে আমি আনন্দিত। শান্ত স্বভাবের এই ক্রীড়াবিদ অত্যন্ত নিষ্ঠাবান। এই বিশেষ সাফল্য অর্জনের জন্য তিনি কঠোর পরিশ্রম করেছেন। আগামী দিনেও তাঁর সাফল্য কামনা করি।
প্রধানমন্ত্রী একটি ভিডিও ক্লিপ সকলের সঙ্গে ভাগ করে নিয়ে বলেছেন, “কমনওয়েলথ ক্রীড়া প্রতিযোগিতায় যাওয়ার সময় আমাদের ক্রীড়া দলের সদস্য অচিন্ত্য শিউলির সঙ্গে আমি কথা বলেছিলাম। তাঁর মা ও ভাই তাঁকে যেভাবে সাহায্য করেছেন, সে বিষয়ে তিনি আমাদের জানান। আশা করি, পদক জয়ের পর এখন তিনি সিনেমা দেখার সময় পাবেন।pic.twitter.com/4g6BPrSvON”
কেন্দ্রীয় ক্রীড়ামন্ত্রী শ্রী অনুরাগ সিং ঠাকুর অচিন্ত্যকে অভিনন্দন জানিয়ে এক ট্যুইট বার্তায় বলেছেন, “এনএসএনআইএস পাতিয়ালায় প্রশিক্ষণের সময় ‘মিঃ কাম’ হিসেবে অচিন্ত্য পরিচিত ছিলেন। তিনি ২০২২ কমনওয়েলথ প্রতিযোগিতায় ভারতের জন্য তৃতীয় স্বর্ণ পদক এনে দিয়েছেন। ভারতের জন্য এই সম্মান নিয়ে আসায় অচিন্ত্যকে অভিনন্দন। তিনি পদক জয়ের সঙ্গে সঙ্গে একটি রেকর্ডও গড়েছেন। মোট ৩১৩ কেজি ওজন তোলা দারুণ প্রশংসার বিষয়!! #Cheer4India।”
অচিন্ত্য শিউলির সাফল্যের তালিকা দেখার জন্য নিচের লিঙ্কটি ক্লিক করুন –
https://static.pib.gov.in/WriteReadData/specificdocs/documents/2022/aug/doc20228176901.pdf
PG/CB/DM/
(Visitor Counter : 87
স্বরাষ্ট্র মন্ত্রক
মোদী সরকার ওসিআই কার্ড রি-ইস্যু প্রক্রিয়া সরল করেছে
সরকারের এই সিদ্ধান্তের ফলে ওসিআই কার্ডধারীরা উপকৃত হবেন
নয়াদিল্লি, ১৫ এপ্রিল, ২০২১
মোদী সরকার প্রবাসী ভারতীয় নাগরিকদের জন্য, ওভারসিজ সিটিজেন অফ ইন্ডিয়া  কার্ড রি-ইস্যু প্রক্রিয়া আরও সরল করেছে। এর ফলে, ওসিআই কার্ডধারীরা আরও বেশি উপকৃত হবেন বলে মনে করা হচ্ছে। কেন্দ্রীয় স্বরাষ্ট্র মন্ত্রী শ্রী অমিত শাহের নির্দেশে এই সিদ্ধান্ত নেওয়া হয়েছে।
ভারতীয় বংশোদ্ভূত বিদেশি নাগরিক এবং ওসিআই কার্ডধারী ভারতীয় নাগরিকদের স্বামী বা স্ত্রীর কাছে এই কার্ড অত্যন্ত জনপ্রিয় হয়ে উঠেছে। ওসিআই কার্ডের সাহায্যে প্রবাসী ভারতীয় নাগরিকরা নিজেদের সুবিধা মতো সময়ে ভারতে প্রবেশ ও যতদিন ইচ্ছে ততদিন দেশে থাকতে পারেন। ভারত সরকার এখনও পর্যন্ত প্রায় ৩৭ লক্ষ ৭২ হাজার ওসিআই কার্ড জারি করেছে।
বর্তমান আইন অনুযায়ী, ভারতীয় বংশোদ্ভূত একজন বিদেশি নাগরিক বা ওসিআই কার্ডধারী ভারতীয় নাগরিকের স্বামী বা স্ত্রী যে কেউ ওসিআই কার্ড নেওয়ার জন্য নাম নথিভুক্ত করতে পারেন। এই কার্ড দেশে প্রবেশ ও থাকার ক্ষেত্রে দীর্ঘমেয়াদী ভিসার মতো। এছাড়াও, এই কার্ডে এমন কিছু বিশেষ সুযোগ-সুবিধা রয়েছে, যা অন্যান্য বিদেশি নাগরিকদের জন্য নেই।
বর্তমানে ২০ বছর বয়স হলেই নতুন পাসপোর্ট জারির সময় ওসিআই কার্ডও রি-ইস্যু করা হয়। ৫০ বছর বয়স পূর্ণ হলে পুনরায় পাসপোর্টের সঙ্গেই ওসিআই কার্ডও রি-ইস্যু করা হয়। কার্ডধারীর মুখাবয়বে পরিবর্তনের কারণেই নতুন কার্ড রি-ইস্যু করা হয়ে থাকে। ওসিআই কার্ডধারীদের সুবিধার্থে সিদ্ধান্ত হয়েছে যে, একজন ব্যক্তি, যিনি ২০ বছর বয়সের আগেই ওসিআই কার্ডের জন্য নাম নথিভুক্ত করেছেন, তিনি এই কার্ড তখনই পাবেন, যখন তাঁর বয়স ২০ বছর পূর্ণ হওয়ার পাশপাশি, তাঁর নামে নতুন পাসপোর্ট জারি করা হবে। প্রাপ্ত বয়স্কের সময় মুখাবয়বের যে পরিবর্তন আসে, তা ছবিতে ধরে রাখতেই এই সিদ্ধান্ত। তবে, যদি কোনও ব্যক্তি ২০ বছর বয়স পূর্ণ করার পর ওসিআই কার্ডের জন্য নাম নথিভুক্ত করে থাকেন, সেক্ষেত্রে নতুন করে ওসিআই কার্ড জারি করার প্রয়োজনীয়তা নেই।
ওসিআই কার্ডধারীরা নতুন পাসপোর্ট সম্পর্কিত যাবতীয় তথ্য আপডেট করার জন্য সচিত্র নতুন পাসপোর্টের একটি কপি সংশ্লিষ্ট ওয়েবসাইটে আপলোড করতে হবে। এমনকি, ২০ বছর বয়স পূর্ণ হলে এবং ৫০ বছর বয়স পার করলেও ওসিআই পোর্টালে গিয়ে অনলাইনে সর্বশেষ মুখাবয়বের ছবি আপডেট করতে হবে। অবশ্য, নতুন পাসপোর্ট হাতে পাওয়ার তিন মাসের মধ্যে কার্ডধারীদের এই প্রক্রিয়া শেষ করতে হবে। অনলাইনে যাবতীয় তথ্য আপডেট করার পর সংশ্লিষ্ট ওসিআই কার্ডধারীর কাছে প্রাপ্তি-স্বীকারমূলক একটি ই-মেল যাবে, যেখানে তাঁর যাবতীয় তথ্য সংযোজিত হয়েছে বলে উল্লেখ থাকবে। ওসিআই কার্ডধারীদের নতুন পাসপোর্ট হাতে পাওয়ার দিন থেকে ওয়েব-ভিত্তিক ব্যবস্থায় তাঁর নথিপত্রের চূড়ান্ত প্রাপ্তি স্বীকারের দিন পর্যন্ত যে কোনও সময়ে ভারতে আসতে বা ভারত থেকে অন্যত্র যাতায়াত করতে পারবেন।
ওসিআই কার্ডধারীদের উপরোক্ত নথিপত্র আপলোড সংক্রান্ত যাবতীয় পরিষেবা নিখরচায় দেওয়া হবে।
CG/BD/SB
(Visitor Counter : 248
কৃষিমন্ত্রক
লকডাউনের মধ্যে কৃষিক্ষেত্রে আরো ছাড়
নতুনদিল্লি, ৪ এপ্রিল, ২০২০
দেশজুড়ে কোভিড-১৯ মহামারীর মোকাবিলায় ২১ দিনের প্রতিরোধমূলক নিয়ন্ত্রণ ব্যবস্থায় কৃষি ও অনুসারী ক্ষেত্রের জন্য কেন্দ্রীয় সরকার কিছু ছাড় দিয়েছে। কৃষকরা যাতে কোন সমস্যায় না পড়েন, সেই লক্ষ্যে এই সিদ্ধান্ত। কেন্দ্রীয় স্বরাষ্ট্র মন্ত্রক এই কারণে বিপর্যয় ব্যবস্থাপনা আইনের সাহায্যে চতুর্থ সংযোজিত নির্দেশিকাটি পাঠিয়েছে।
অতিরিক্ত এই সংযোজনে কৃষি সরঞ্জাম, সেগুলির নানা অংশ ও মেরামতির দোকান, মহা সড়কে ট্রাক সারাই-এর দোকান, জ্বালানীর পাম্পকে প্রতিরোধমূলক নিয়ন্ত্রণ ব্যবস্থার থেকে ছাড় দেওয়া হয়েছে। এছাড়া চা শিল্পে সর্বোচ্চ ৫০% শ্রমিককে এই ছাড়ের আওতায় আনা হয়েছে।
তবে স্বরাষ্ট্র মন্ত্রক স্পষ্ট জানিয়েছে, সকলকে সামাজিক ব্যবধান এবং স্বাস্থ্যবিধি কঠোরভাবে মেনে চলতে হবে। জেলাস্তরের প্রশাসনকে নির্দেশ দেওয়া হয়েছে, এই আদেশ সবাই যেন কঠোরভাবে মেনে চলেন, তা নিশ্চিত করতে হবে।
(CG/CB
কেন্দ্রীয়মন্ত্রিসভা
ভারত ও সুরিনামের মধ্যে নির্বাচন পরিচালনা সংক্রান্ত সমঝোতাপত্র স্বাক্ষরে কেন্দ্রীয় মন্ত্রিসভার সায়
নয়াদিল্লি, ১৬ মে, ২০১৮
নির্বাচনী ব্যবস্হা নিয়ন্ত্রন ও পরিচালনার ক্ষেত্রে ভারত ও সুরিনামের মধ্যে সহযোগিতা স্হাপনের সমঝোতাপত্র স্বাক্ষরের বিষয়ে কেন্দ্রীয় মন্ত্রীসভা অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভার এই সিদ্ধান্তের ফলে দু দেশের মধ্যে নির্বাচনী প্রক্রিয়া সংক্রান্ত তথ্য এবং এই ক্ষেত্রে প্রাতিষ্ঠানিক ও প্রযুক্তিগত উন্নয়নের অভিজ্ঞতাও বিনিময় করা সম্ভব হবে। নির্বাচন সংক্রান্ত তথ্য বিনিময়, ক্ষমতা গঠন, কর্মীদের প্রশিক্ষণ ও নিয়মিত পরামর্শ গ্রহনের ক্ষেত্রে সহযোগিতা করা হবে। এই সমঝোতাপত্রের ফলে ভারত ও সুরিনামের মধ্যে নির্বাচন পরিচালনা ব্যবস্হা ও প্রযুক্তিগত সহায়তার ক্ষেত্রে দ্বিপাক্ষিক সহযোগিতা বৃদ্ধি পাবে।
CG /SC/NS/…
(Visitor Counter : 61
প্রধানমন্ত্রীরদপ্তর
স্বাস্থ্য, পুষ্টি, শিক্ষা এবং রপ্তানির দিক থেকে জেলাগুলির সাফল্যে সন্তোষ প্রকাশ প্রধানমন্ত্রীর
নয়াদিল্লি, ১৭ আগস্ট ২০২২
স্বাস্থ্য, পুষ্টি, শিক্ষা এবং রপ্তানির দিক থেকে দেশের যে জেলাগুলি উত্তরোত্তর আকাঙ্ক্ষা পূরণের দিক থেকে সফল হয়ে উঠছে সেগুলি সম্পর্কে বিশেষ সন্তোষ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“দেশের বিভিন্ন জেলা স্বাস্থ্য, পুষ্টি, শিক্ষা এবং রপ্তানির দিক থেকে আকাঙ্ক্ষা পূরণের ক্ষেত্রে সাফল্য দেখাচ্ছে। তা খুব আনন্দের বিষয়। এই কর্মসূচি রূপায়ণের ফলে লক্ষ লক্ষ মানুষের জীবন যে এক রূপান্তর প্রচেষ্টার মধ্য দিয়ে চলেছে তা খুশির বিষয়।” https://t.co/PYOAG3Hj5Z
(PG/SKD/DM
ক্রেতা, খাদ্যএবংগণবন্টনমন্ত্রক
আসন্ন কেএমএস ২০২৩-২৪ -এ ৫২১.২৭ এলএমটি ধান সংগ্রহের লক্ষ্যমাত্রা
পাঞ্জাব, ছত্তিশগড় এবং তেলেঙ্গানা সহ ৭ টি রাজ্য ধান সংগ্রহের ক্ষেত্রে এগিয়ে
নতুনদিল্লি ২৩ অগাস্ট
খরিফ মার্কেটিং সিজন  ২০২৩-২৪-এ খরিফ শস্য সংগ্রহ নিয়ে ২১-০৮-২০২৩ তারিখে রাজ্যগুলির খাদ্য সচিব এবং ভারতীয় খাদ্য নিগমের  এক বৈঠকে সভাপতিত্ব করেন ভারত সরকারের খাদ্য ও গণবন্টন দফতরের সচিব।
গতবছরের ৫১৮ এলএমটি-র তুলনায় আসন্ন  ২০২৩-২৪ -এ ৫২১.২৭ এলএমটি ধান সংগ্রহের লক্ষ্যমাত্রা স্থির করা হয়েছে। যদিও গতবছর প্রকৃত পক্ষে খরিফ শস্য সংগৃহীত হয়েছিল ৪৯৬ এলএমটি। কেএমএস ২০২৩-২৪ -এ পাঞ্জাব , ছত্তিশগড় , ছত্তিশগড়  এবং তেলেঙ্গানায়  ধান সংগ্রহের লক্ষ্যমাত্রা স্থির করা হয়েছে । এরপরে রয়েছে ওড়িশা , উত্তরপ্রদেশ , হরিয়ানা , মধ্যপ্রদেশ , বিহার , অন্ধ্রপ্রদেশ , পশ্চিমবঙ্গ  এবং তামিলনাড়ু ।
কেএমএস ২০২২-২৩ -এ সংগৃহীত ৭.৩৭ এলএমটি-র তুলনায় কেএমএস ২০২৩-২৪-এ দানাশস্য/মিলেট  সংগ্রহের লক্ষ্যমাত্রা স্থির করা হয়েছে ৩৩.০৯ এলএমটি। মিলেটের সংগ্রহ এবং ব্যবহার ক্রমশ বাড়তে থাকায় ভারত সরকার মিলেট বন্টনের সময়সীমা পরিবর্তন করেছে। সেইসঙ্গে মিলেটের জন্য আন্তঃরাজ্য পরিবহন ব্যবস্থা চালু করা, ২ শতাংশ হারে প্রশাসনিক ফি ধার্য করা এবং ৬টি ছোট মিলেটের সংগ্রহের গাইডলাইনেও পরিবর্তন ঘটানো হয়েছে।
বৈঠকে প্রয়োজনীয় চটের ব্যাগ, নির্দিষ্ট ডিপো থেকে রেশন দোকানে খাদ্যশস্য পৌঁছে দেওয়া, সংগ্রহ কেন্দ্রগুলির পরিকাঠামোর উন্নয়ন প্রভৃতি বিষয় নিয়ে আলোচনা হয়েছে।
বৈঠকে খাদ্য দফতরের প্রধান সচিব /সচিব, অন্ধ্রপ্রদেশ, আসাম, বিহার, ছত্তিশগড়, গুজরাত, হরিয়ানা, হিমাচলপ্রদেশ, জম্মু ও কাশ্মীর, ঝাড়খন্ড, কর্নাটক, রাজস্থান, কেরালা, মধ্যপ্রদেশ, মহারাষ্ট্র, ওড়িশা, পাঞ্জাব, তামিলনাড়ু, তেলেঙ্গানা, ত্রিপুরা, উত্তরপ্রদেশ, উত্তরাখণ্ড এবং পশ্চিমবঙ্গের প্রতিনিধিরা উপস্থিত ছিলেন। এফসিআই-এর চেয়ারম্যান ও ম্যানেজিং ডিরেক্টর, খাদ্য ও গণবন্টন দফতর, ভারতীয় আবহাওয়া দফতর এবং কৃষি ও কৃষক কল্যাণ দফতরের পদস্থ আধিকারিকরাও বৈঠকে উপস্থিত ছিলেন ।
(AC/MP/CS
প্রধানমন্ত্রীরদপ্তর
থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চার সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুনদিল্লি, ১ মে, ২০২০
প্রধানমন্ত্রী শ্রী নরেন্দ্র মোদী আজ থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চার সঙ্গে টেলিফোনে কথা বলেন।
প্রধানমন্ত্রী আলোচনার সময় ২০১৯-এর নভেম্বরে ব্যাঙ্ককে আসিয়ান ও সেই সংক্রান্ত শীর্ষ সম্মেলনে যোগদান করার প্রসঙ্গ স্মরণ করেন। তিনি থাইল্যান্ডের রাজপরিবার ও সেদেশের জনগণকে তাঁর শুভেচ্ছা জানান।
কোভিড-১৯ মহামারীর মোকাবিলায় উভয় নেতাই তাঁদের দেশে গৃহীত পদক্ষেপ নিয়ে তথ্য বিনিময় করেন।
এই মহামারীর মোকাবিলায় আঞ্চলিক ও আন্তর্জাতিক সহযোগিতার গুরুত্বের বিষয়টি প্রধানমন্ত্রী উল্লেখ করেন। থাইল্যান্ডে ওষুধের চাহিদা পূরণে শ্রী মোদী ভারতের পক্ষ থেকে থাইল্যান্ডের প্রধানমন্ত্রীকে সবরকম সহযোগিতার আশ্বাস দিয়েছেন।
দুই দেশের মধ্যে গবেষক, বিজ্ঞানী ও উদ্ভাবকদের মধ্যে আরো সমন্বয়ের বিষয়ে উভয় প্রধানমন্ত্রী সহমত পোষণ করেন।
ভারতের নাগরিকরা থাইল্যান্ডে এবং থাইল্যান্ডের নাগরিকরা ভারতে যে সুযোগ সুবিধে পাচ্ছেন, উভয় নেতাই তাতে সন্তোষ প্রকাশ করেন এবং এই সহযোগিতা বজায় রাখার বিষয়ে অঙ্গীকারবদ্ধ হন।
ভারতের বর্ধিত প্রতিবেশী হিসেবে থাইল্যান্ড শুধু সামুদ্রিক বাণিজ্যের অংশীদারই নয় প্রাচীন কাল থেকে দুই দেশের মধ্যে জাতিগত ও সাংস্কৃতিক যোগাযোগও রয়েছে।
(CG/CB
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর আজাদি কা অমৃত কাহানিয়ার সূচনা করেছেন, এটি একটি স্বল্প দৈর্ঘ্যের ভিডিও সিরিজ যেখানে অনুপ্রেরণাদায়ক কয়েকটি কাহিনী রয়েছে
নতুন দিল্লি, ২৬ এপ্রিল, ২০২২
আজাদি কা অমৃত মহোৎসব উদযাপনের অঙ্গ হিসেবে কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর আজ আজাদিকা অমৃত কাহানিয়ার সূচনা করেছেন। ওটিটি প্ল্যাটফর্ম নেটফ্লিক্সের সঙ্গে সহযোগিতায় স্বল্প দৈর্ঘ্যের কয়েকটি ভিডিও নিয়ে আজাদি কা অমৃত কাহানিয়া তৈরি হয়েছে। এই উপলক্ষে বিভাগীয় প্রতিমন্ত্রী ডঃ এল মুরুগন, মন্ত্রকের সচিব শ্রী অপূর্ব চন্দ্র এবং নেটফ্লিক্সের গ্লোবাল টিভির প্রধান শ্রীমতী বেলা বাজারিয়া উপস্থিত ছিলেন।
আজাদি কা অমৃত কাহানিয়ার সূচনা অনুষ্ঠানে পিথোরাগড় থেকে পদ্ম পুরস্কার জয়ী পরিবেশবিদ শ্রীমতী বাসন্তী দেবী উপস্থিত ছিলেন। যিনি কোশি নদীর পুনরুজ্জীবনে বড় ভূমিকা নেন। এছাড়াও পদ্ম পুরস্কার জয়ী প্রথম ভারতীয় মহিলা হিসেবে পাঁচ দিনে দু-বার মাউন্ট এভারেস্টের চূড়ায় আরোহনকারী শ্রীমতী আংশু জামসেনপা এবং অগ্নি নির্বাপনের সঙ্গে যুক্ত প্রথম ভারতীয় মহিলা শ্রীমতী হরশিনি কানহেকর উপস্থিত ছিলেন।
দর্শক শ্রোতা ও মিডিয়ার উদ্দেশে শ্রী ঠাকুর বলেন, তথ্য ও সম্প্রচার মন্ত্রক আজাদি কা অমৃত মহোৎসব উদযাপনে একাধিক উদ্যোগ গ্রহণ করেছে। আজাদির ধারণাটি ভারতে নারী মুক্তির সঙ্গে যুক্ত। তিনি আরও বলেন, আজাদি বা স্বাধীনতা শব্দটি মহিলাদের জন্য এমন এক গূর্ঢ অর্থ বহন করে, যা তাদেরকে সমাজে স্টিরিওটাইপ ও ট্যাবু বা প্রচলিত রীতি-নীতির বিরুদ্ধে লড়াই করতে হয়। তিনি আরও বলেন, নারী মুক্তি আসলে সমাজের শৃঙ্খলা মোচনের হলমার্ক স্বরূপ।
ওটিটি প্ল্যাটফর্ম নেটফ্লিক্সের সঙ্গে সহযোগিতা সম্পর্কে শ্রী ঠাকুর বলেন, এই উদ্যোগ আরও অনেক অনুপ্রেরণাদায়ক কাহিনী জনসমক্ষে তুলে ধরতে সাহায্য করবে। পক্ষান্তরে এই কাহিনীগুলি আরও বেশি মানুষকে তাদের লক্ষ্য পূরণে উৎসাহিত করবে। তিনি বলেন, নেটফ্লিক্সের সঙ্গে দীর্ঘ মেয়াদী ভিত্তিতে সহযোগিতা গড়ে তোলা হয়েছে। এরফলে, বিভিন্ন বিষয়বস্তু নির্ভর বৈচিত্রপূর্ণ কাহিনী জনসমক্ষে তুলে ধরা সম্ভব হবে। নেটফ্লিক্স স্বল্প দৈর্ঘ্যের ২৫টি ভিডিও তৈরি করবে, যেগুলির বিষয়বস্তু মহিলা ক্ষমতায়ণ, পরিবেশ ও নিরন্তর উন্নয়ন এবং গুরুত্বপূর্ণ কিছু দিবস। এমনকি, নেটফ্লিক্স তথ্য ও সম্প্রচার মন্ত্রককে নিয়েও ২০ মিনিটের একটি স্বল্পদৈর্ঘ্যের ভিডিও তৈরি করবে, যা সোশ্যাল মিডিয়া প্ল্যাটফর্মগুলিতে শেয়ার করা হবে এবং দূরদর্শনের নেটওয়ার্কের সম্প্রচারিত হবে। নেটফ্লিক্সের সঙ্গে বহুমাত্রিক অংশীদারিত্ব সম্পর্কে শ্রী ঠাকুর আরও জানান, যৌথ ভাবে এই ওটিটি প্ল্যাটফর্ম এবং মন্ত্রক প্রশিক্ষণ কর্মশিবির আয়োজন করবে, যাতে ভারতীয় চলচ্চিত্র নির্মাতাদের আজাদি কা অমৃত মহোৎসবের অঙ্গ হিসেবে বিভিন্ন বিষয়ে প্রেরণাদায়ক কাহিনী নিয়ে স্বল্প দৈর্ঘ্যের ভিডিও তৈরিতে উৎসাহিত করা যায়।
শ্রী ঠাকুর মঞ্চে উপস্থিত ওই তিন মহিলার অসামান্য সাফল্যের প্রশংসা করে বলেন, তাদের কাহিনী দেশের আপামোর মানুষকে অনুপ্রাণিত করবে। নেটফ্লিক্সের সঙ্গে এই সহযোগিতার দরুণ সারা বিশ্ব থেকে চলচ্চিত্র নির্মাতারা ভারতে দৃশ্যায়ণের জন্য আসবেন বলেও তিনি আশাপ্রকাশ করেন। নেটফ্লিক্সের সঙ্গে মন্ত্রকের এই অংশীদারিত্ব কেবল সূচনা মাত্র। আজাদি কা অমৃত মহোৎসব উদযাপনের মধ্যেই তা সীমিত থাকবে না।
এর আগে, মন্ত্রকের সচিব শ্রী চন্দ্র নেটফ্লিক্সের সঙ্গে সহিযোগিতা সম্পর্কে বলেন, আজ যে তিনটি স্বল্প দৈর্ঘ্যের ভিডিও প্রকাশিত হয়েছে, তা দুই প্রতিষ্ঠানের মধ্যে অংশীদারিত্বের প্রথম সুফল পরিনাম। শ্রী চন্দ্র আরও জানান, ভারতের স্বাধীনতা সংগ্রামের ওপর একটি সুদীর্ঘ সিরিজ এবং বিশ্বকে যে সমস্ত গল্প বলা প্রয়োজন তা নিয়ে নিবিড় সহযোগিতা গড়ে তোলার বিষয়ে চিন্তা-ভাবনা করা হচ্ছে।
CG/BD/AS/
(